Document ID: /roh_data/filtered/swiss_laws_in_ROHinterleaved.jsonl.gz/90277

This text was translated from IT into Rumantsch Grischun.

Il pubblico ministero o l’autorità giudicante stabilisce l’importo della retribuzione al termine del procedimento. Se il mandato del difensore d’ufficio è di lunga durata o per altri motivi non è opportuno attendere la fine del procedimento, al difensore sono accordati anticipi la cui entità è stabilita da chi dirige il procedimento.

La procura publica u la dretgira sentenzianta fixescha l’indemnisaziun a la fin da la procedura. Sch’il mandat s’extenda sur in lung temp u sch’i n’è per auters motivs betg raschunaivel da spetgar fin la fin da la procedura, vegnan concedids pajaments anticipads a la defensiun uffiziala; la direcziun da la procedura fixescha l’autezza da quests pajaments anticipads.